[தொடரமைப்பு: கள்வ களித்தார்க்கு இளித்தக்க இன்னா செயினும் கள் அற்றே, நின் மார்பு.]       இதன்பொருள் கள்வ= வஞ்சகா; களித்தார்க்கு இளித்தக்க இன்னாசெயினும் கள்ளற்றே= தன்னை உண்டு களித்தார்க்கு இளிவரத்தக்க இன்னாதவற்றைச் செய்யினும், அவரால் மேன்மேல் விரும்பப்படுவதாய கள்ளுப்போலும்; நின் மார்பு= எங்கட்கு நின்மார்பு, எ-று.  உரை விளக்கம் அவ்வின்னாதன- நாண் இன்மை, நிறை இன்மை, ஒழுக்கம் இன்மை, உணர்வு இன்மை என்று இவைமுதலாயின. எங்கட்கு நாணின்மை முதலியவற்றைச் செய்யுமாயினும், எங்களால் மேன்மேல் விரும்பப்படாநின்றது என்பதாம். கள்வ என்றதும் அதுநோக்கி. குறள் 1289 ( மலரினுமெல்)   (உணர்ப்புவயின் வாரா ஊடற்கண் தலைமகன் சொல்லியது.  ) மலரினு மெல்லிது காமஞ் சிலரதன் ( )  மலரினும் மெல்லிது காமம் சிலர் அதன்